
RAPORTUL DINTRE JUSTIFICARE ŞI DRAGOSTE 
IN OMILIILE SFÎNTULUI IOAN GURĂ DE AUR LA EPISTOLA 

CĂTRE ROMANI 

de Pr. Prof. IOAN G. COMAN 


D UPĂ mărturia unor scriitori ai antichităţii creştine, Sfîntul Apos¬ 
tol Pavel n-a avut comentator mai iscusit ca Sfîntul Ioan Gură 
de Aur. Acesta a făcut analize ample şi aprofundate la toate 
epistolele pauline, dar el a acordat o atenţie şi o grijă deosebită 

_ Epistolei către Romani, dată fiind importanţa specială a acestei 

-- epistole precum şi discuţiile interpretative şi disputele doctri¬ 

nare fără sfîrşit cărora le-a dat naştere textul paulin. Sfîntul Ioan Gură 
ie Aur a consacrat Epistolei către Romani 32 de omilii exegetice de o lun¬ 
gime uneori considerabilă, întinzîndu-se pe aproape 300 de coloane ale 
ediţiei Migne 1 . 

în primul rînd, fondul doctrinar însuşi a antrenat pe Sfîntul Ioan 
Uură de Aur să examineze şi să mediteze textul Epistolei către Romani; 
probleme ca: păcatul, legea mozaică şi legea naturală, mîntuirea sau 
îndreptarea prin Hristos, harul şi credinţa, credinţa şi faptele, dragostea 
?i urmările ei pentru viaţa creştină, creştinul şi statul interesau în cel mai 
!nalt grad pe un preot, un teolog şi pe un orator ca Sfîntul Ioan Gură de 
Aur; dar tonul şi dezvoltarea ideilor, frecvenţa dialogului cu personaje pre - 
supuse că-i fac obiecţie, îndeosebi dinspre latura iudaică şi eretică, argu- 
nentarea strînsă contra unor poziţii slab demonstrate sau inacceptabile, 
stilul său cînd calm şi grav, cînd nervos şi reliefat dovedesc că autorul 
omiliilor trăia în mijlocul unei puternice controverse referitoare la doctrina 
Apostolului Pavel, îndeosebi privitoare la accesul iudeilor şi al păgînilor 
a mîntuire. Nu era în aceasta nimic surprinzător pentru mediul Antiohiei 
aiide creştini, iudei şi păgîni se întîlneau şi unde dragostea şi universalis- 
nul creştin încercau să armonizeze într-o singură credinţă semitismul şi 
elenismul. 

\ Deşi nu sub formă sistematică, teologia exegetică şi dogmatică a Sfîn- 
;ului Ioan Gură de Aur constituia o autoritate încă din timpul vieţii sale 


1. P. G., LX, 391—682. 

şi îndată după. moarte, cum mărturisesc Isidor Pelusiotul, Fericitul Au- 
gustin, Iulian de Aeclanum şi alţii. După Isidor, «comoara înţelepciunii lui 
Ioan cel învăţat s-a păstrat cu osebire în Comentarul la Epistola către 
Romani» 2 . Dacă Pavel însuşi şi-ar fi explicat Epistola sa,.el n-ar fi făcut 
altfel decît Ioan Gură de Aur, al cărui comentar, zice acelaşi Isidor, se 
distinge prin «gîndire, eleganţă şi prin preciziunea termenilor» 3 . E un 
elogiu meritat. Cu prilejul controversei pelagiene, Fericitul Augustin cita 
mai multe pasaje din Omilia X-a la Epistola către Romani pentru a de¬ 
monstra ereticilor că ei foloseau eronat şi deci nepotrivit un număr de 
texte hrisostomice referitoare la păcatul strămoşesc şi la har 4 . Erudiţia 
Fericitului Augustin în problema menţionată şi în aceea a dreptăţii lui 
Dumnezeu, s-a întins şi la texte aparţinînd altor Părinţi ca: Sfinţii Grigorie 
de Nazianz, Vasile cel Mare, Ciprian, Irineu, Ilarie, Ambrozie, apoi 14 alţi 
episcopi orientali ca: Evloghie, Ammonian, Porfiriu, Eutoniu, un alt 
Porfiriu, Fidus, Zonin, Zoboen, Nymfidiu etc. 5 . Dar Sfîntul Ioan Gură de 
Aur este autoritatea decisivă pentru Fericitul Augustin în materie, întru- 
cît mai ales pe el se sprijineau pelagienii în doctrina lor despre păcatul 
strămoşesc. Iată dece episcopul Hiponei citează în sprijinul tezei sale, în 
afară de pasajele Omiliei menţionate, şi texte din alte omilii hrisostomice: 
Către neofiţi (de două ori), Despre Lazăr, Omilia a IX-a la Geneză, Către 
Olimpiada 6 . Fericitul Augustin proclamă astfel, în chip solemn, autori¬ 
tatea dogmatică a Sfintului Ioan Gură de Aur: «Aşa a gîndit, aşa a crezut, 
aşa a învăţat personal, aşa a învăţat pe alţii şi Ioan, însă tu răstălmăceşti 
cuvintele lui în sensul dogmei voastre» 7 . Sau: «Ascultă, Iuliane, ce spune 
chiar Ioan împreună cu ceilalţi învăţători soborniceşti» 8 . Este cunoscută 
exigenţa Fericitului Augustin în materie de doctrină şi ardoanea sa ne¬ 
obosită în a combate eterodoxia sau nesiguranţa unei idei. Autoritatea 
doctrinară pe care el o atribuie contemporanului său de la Antiohia şi de 
care se foloseşte într-o controversă teologică aşa de subtilă ca cea pela- 
giană a fost recunoscută şi de numeroşi Părinţi orientali, precum şi de 
sinoadele ecumenice de după el. Subliniem că cel puţin de două ori Feri¬ 
citul Augustin citează pasaje în greceşte din unele omilii hrisostomice, fie 
pentru că el n-avea la dispoziţie o versiune latină a originalului, fie pentru 
a reliefa autoritatea lui Ioan Gură de Aur* 9 . 

Omiliile la Epistola către Romani reprezintă o contribuţie substan¬ 
ţială, adesea de prim ordin, la dezvoltarea unor probleme doctrinare între 
381 şi 388, epocă în care se presupune că au fost redactate. De aceea nu 
sîntem de acord cu cei ce pretind că în aceste omilii Ioan Gură de Aur a 
evitat să discute probleme dogmatice pentru că ar fi fost atras mai ale c 


2. Epistole V, 32, P. G., LXXVIII, 1348. 3. Jbidem. 

4. Contra Julianum haeresis pelagianae defesorem I, 6, 27, P. L., XLIV, 658—66 

5. Cităm acest nume în ordinea textului augustinian: Op. cit., I, 5, 19, col. 65 

I, 7, col. 663. 6. Op. cit., I, 6, 21, 22, 23, 24, 25, 26, col. 654—658. 

7. Op. cit., I, 6, 22, col. 655. 8. Op. cit., I, 6, 24, col. 656. 

9. Op. cit., I, 6, 22, 26, col. 656, 658. 

de probleme morale şi ascetice 10 . Cine citeşte cu atenţie aceste omilii îşi 
va da repede seama că dacă, în adevăr, Sfîntul Ioan Gură de Aur prefera 
latura morală şi ascetică a problemelor, nu disecă totuşi mai puţin — une¬ 
ori în chip magistral — elementele doctrinare ale textului paulin pe care-1 
supune unei analize teologice strînse, cu ajutorul principiilor evanghelice, 
al citaţiilor de texte din întreaga Scriptură, al aproprierilor de tot felul, 
al demonstraţiilor, a argumentelor logice, filologice, istorice, al compara¬ 
ţiilor etc. Prin însăşi natura lor, omiliile exegetice nu se pretau la ample 
dezvoltări doctrinare, întrucît primul lor scop era să lămurească în chip 
simplu pericope ale textului sacru şi să îndemne pe auditori în sensul me¬ 
sajului biblic. De aci mici compoziţii cu suflu scurt, repetiţii, reveniri, 
opriri, reluări, aplicaţii la cazuri concrete, idei şi fapte risipite aproape 
peste tot şi fără o legătură strînsă între ele. Dar dintr-o omilie exegetică 
a Sfîntului Ioan Gură de Aur se degajează, în primul rînd, o viziune de 
perspectivă, nu de esenţă, spre deosebire de omiliile exegetice ale Sfinţilor 
Vasile cel Mare, Grigorie de Nisa, Chirii al Alexandriei, sau Fericitului 
Augustin, lucrări care adesea devin comentarii şi adevărate tratate. La 
Sfîntul Ioan Gură de Aur trebuie căutate cu răbdare ideile sub valurile 
frămîntate ale artei sale oratorice şi e necesară legarea lor într-un ansam¬ 
blu coerent pentru a ne da seama de concepţia sa într-o problemă sau alta. 
Lucru este cu putinţă, dar adesea incomod pentru cercetătorul care vrea 
să găsească materialele pregătite. 

Ne-am oprit la problema raportului îndreptării, al justificării şi dra¬ 
gostei în omiliile Sfîntului Ioar Gură de Aur la una din cele mai importante 
epistole ale Sfîntului Pavel, întîi pentru că marele exeget înfăţişează foarte 
viu dogma îndreptării, eliminînd aproape în întregime caracterul ei ab¬ 
stract şi actualizînd-o într-un chip care sesizează neîndoielnic pe cititorul 
modern; al doilea pentru că el leagă strîns îndreptarea divină de viaţa 
umană prin consecinţe inextricabile, topind juridismul în dragoste, şi în 
fine pentru că el înfăţişează sub un aspect puţin cunoscut raportul dintre 
credinţă şi fapte. 


I. ÎNDREPTAREA SAU MÎNTUIREA: 

HRISTOS NE-A ÎNDREPTAT PRIN MOARTEA ŞI ÎNVIEREA SA 

Starea de drept şi de îndreptare în limbajul teologic al Sfîntului Apos¬ 
tol Pavel şi în acela al Părinţilor care au scris omilii sau comentarii la 
epistolele marelui Apostol este aceea de răscumpărare sau de mîntuire 
prin moartea lui Hristos, Care a distrus păcatul şi moartea aduse în lume 
prin Adam, şi prin toţi urmaşii săi. Aceasta este latura negativă a îndrep¬ 
tării. Latura pozitivă este o absolvire totală de rău şi de moarte şi o viaţă 
de sfinţenie, de dragoste şi de mărire creată prin har şi prin credinţă 11 . 


10. J. Quasten, Patrology, voi. III, 1963, p. 442. 

11. Regretăm că nu am putut consulta pe J. A. Jesu Macias, La dotrina de la 
justification en el comentario de S. Juan Crisostomo a los Romanos , Diss. Greg. Roma, 
1951, şi W. Keuk, Silnder und Gerechter, R&mer 7, 14—25 in der Auslegung der 
griechischen Văter, Diss. T.Gbingen, 1955, apud. J. Quasten, op. cit., p. 445. 

Cum se înfăţişează această stare în Omiliile Sfîntului Ioan Gură de Aur 
la Epistola către Romani ? 

începutul şi sfîrşitul îndreptării este Hristos. El a murit pentru păca¬ 
tele noastre şi a înviat pentru îndreptarea noastră. «Noi am fost îndreptaţi 
prin sîngele lui Hristos, prin moartea Sa» (Rom. V, 9) 12 . Apostolul Pavel, 
zice Sfîntul Ioan Gură de Aur, rezumă astfel iconomia mîntuirii: 
1. Hristos a murit; 2. El a murit pentru cei nelegiuiţi; 3. El ne-a împăcat, 
ne-a mîntuit, ne-a îndreptat, ne-a făcut nemuritori, fii şi împreună-moş- 
tenitori cu El ai lui Dumnezeu 13 . «îndreptaţi prin credinţă, să avem pacea 
lui Dumnezeu prin Domnul nostru Iisus Hristos» 14 . Murind odată, Hristos 
nu e muritor pentru aceasta. Tocmai pentru că El a murit, rămîne nemu¬ 
ritor; căci moartea Sa a fost moartea morţii. Moartea Sa a adus moartea 
păcatului. El, Care nu era supus păcatului, a murit pentru păcatul nostru 
spre a-1 înlătura şi a-i tăia toată puterea 15 . După cum Adam a fost cauză 
de moarte pentru toţi urmaşii săi, deşi aceştia nu se atinseseră de pomul 
din rai, tot aşa Hristos a devenit pentru ai Săi protectorul dreptăţii pe care 
ne-a dăruit-o tuturor prin cruce, deşi noi n-am realizat acte de dreptate. 
Aşa cum prin. neascultarea lui Adam toată lumea fusese osîndită, tot aşa 
prin meritele lui Hristos toată lumea a fost mîntuită,. Au fost trei perechi 
de puteri, cu totul inegale, care au intrat în luptă: păcatul şi harul, moartea 
şi viaţa, diavolul şi Dumnezeu 16 . 

A. Harul şi acţiunea lui în îndreptare 

Factorul fundamental în îndreptare este harul, idee pe care Sfîntul 
Ioan Gură de Aur o susţine şi în celelalte opere ale saleJJHarul este ener¬ 
gia necreată şi nesfîrşită care plecînd din Fiinţa divină se răspîndeşte asu¬ 
pra întregii umanităţi şi pătrunde cu osebire în sufletele drepţilor sau în 
acelea ale celor ce vor deveni drepţi. Harul este un izvor infinit de multiplu 
şi variat de bunuri care vin de la Domnul prin Sfîntul Duh; Hristos a murit 
pentru noi prin Dumnezeu, ne-a împăcat cu Acesta, ne-a introdus la Tatăl şi 
am primit harul de negrăit. în această operă noi n-am adus decît credinţă. De 
unde cuvîntul Apostolului: «Noi am fost aduşi prin credinţă la acest har, în 
care stăm» (Rom. V, 2). «Ce este harul ?», întreabă Sfîntul Ioan Gură de 
Aur. «Este lucru prin care am fost învredniciţi să cunoaştem pe Dumnezeu, 
să fim dezlegaţi de greşeală, să cunoaştem adevărul, să obţinem toate bunu¬ 
rile prin botez. Harul e acela care a făcut ca noi să primim toate aceste 
bunuri. Prin har obţinem nu numai iertarea şi dezlegarea de păcate, ci şi 
bucurarea de nenumărate vrednicii. Şi nu numai acestea, dar încă alte 
nesfîrşite bunuri de negrăit care depăşesc orice înţelegere şi orice raţiune. 
Prin cuvîntul «har». Apostolul Pavel exprimă bunuri actuale pe care le-am 
primit deja. Dar harul se raportă şi la bunuri viitoare. Harul lui Dumnezeu 
n-are sfîrşit, nu cunoaşte margini, ci merge mereu înainte spre lucruri mai 


12. Omilii la Epistolat către Romani , IX, I, 3, P. G., LX, 467, 470. 

13. Om. IX, 3, col. 470. 14. Om. IX, 1. col. 467. 

15. Om. XI, 2, col. 485. 1 6. Om. X, 1, col. 475.. 

mari; ceea ce nu se află la oameni. Bunurile pe care le primim de la Dum¬ 
nezeu nu ne pot fi luate de nimeni; nici omul, nici timpul, nici vicisitu¬ 
dinile, nici însuşi diavolul, nici chiar moartea nu pot face aceasta. Cînd 
murim, posedăm aceste bunuri mai deaproape şi ne bucurăm de ele cu 
atît mai mult cu cît avansăm mereu. Cînd Sfintul Apostol Pavel zice : 
«Noi ne lăudăm în nădejdea slavei lui Dumnezeu»- (Rom. V, 2), o face 
«pentru ca tu să ştii ce suflet trebuie să aibă credinciosul. Acest suflet 
e necesar să fie convins nu numai de bunurile deja date, ci şi de bunurile 
viitoare ca şi cum acestea ar fi prezente»- 17 . 

Una din particularităţile harului este abundenţa sa. Dacă prin gre¬ 
şeala sau păcatul unuia singur «au murit mai mulţi, cu atît mai mult harul 
lui Dumnezeu şi darul prin harul care este de la un singur om, de la Iisus 
Hristos, a prisosit spre mîntuirea mai multora» (Rom. V, 15). Dacă păcatul 
unui singur om a avut atîta putere, cum harul lui Dumnezeu Tatăl şi al 
Fiului n-ar fi el mai bogat ? Un singur păcat a putut aduce osînda şi 
moartea. în timp ce harul a şters nu numai acest prim păcat, ci şi păca¬ 
tele de după aceea. îndreptarea a avut loc după păcatele săvîrşite în urma 
celui din paradis. Unde este dreptatea, acolo sînt, în chip necesar, viaţa 
şi bunuri nenumărate, aşa cum acolo unde este păcatul se află moartea. 
Dreptatea este mai mult decît viaţa, pentru că ea este rădăcina vieţii. Prin 
dreptate, moartea a fost complet distrusă 18 . Ooamenii ar putea să nu mai 
fie datori morţii, pentru că ei au primit mai mult har şi dreptate decît 
cerea păcatul. Ni s-a dat mai mult har decît era nevoie pentru ştergerea 
păcatului. Prin această bogăţie de har am evitat pedeapsa, am înlăturat 
toată răutatea, ne-am născut din nou de sus, am înviat din vechiul om 
îngropat, am fost răscumpăraţi şi sanctificaţi, am fost făcuţi fii, am fost 
îndreptaţi, am devenit fraţii Unuia-Născut. am fost făcuţi împreună- 
moştenitori şi împreună-trupeşti cu El, ne desăvîrşim în trupul Lui şi ne 
unim cu El ca trupul cu capul. Pe toate acestea Apostolul Pavel le-a numit 
prisosul harului, arătîndu-ne că am primit nu numai un medicament capa¬ 
bil să vindece rana, dar în acelaşi timp. am căpătat şi sănătate, frumuseţe, 
cinste, mărire şi vrednicii care depăşesc firea noastră. Una singură din 
aceste binefaceri era în stare să distrugă moartea. Dar cînd ele se unesc 
toate împotriva ei. nici urmă. nici umbră nu mai rămîne din ea 19 . Hristos 
a plătit mult mai mult decît eram noi datori, raportul dintre plată prin 
El şi moarte e ca în raportul dintre ocean şi o picătură de apă. Omului 
i-a fost dat un ocean de har 20 . Lucrarea'harului se aseamănă cu aceea pe 
care sănătatea ar exercita-o asupra unui bolnav de la care nu numai că 
ar fi îndepărtată febra, dar care ar deveni şi frumos, puternic şi încon¬ 
jurat de cinste; lucrarea harului s-ar asemăna şi cu starea unui sărac pe 
care cineva nu numai că l-ar hrăni, dar l-ar face bogat şi l-ar ridica pe 
culmea puterii. Nu viaţa prezentă ci viaţa viitoare şi veşnică ne e dăruită 
de har. Toate acestea ne-au fost date de Hristos. Nu vă îndoiţi de viaţă. 


17. Om. IX, 2, col. 468. 18. Om. X, 1, 2, col. 475, 476. 

19. Om. X, 2, col. 476—477. 20. Om. X, 2, col. 477. 

dacă aveţi dreptatea. Căci dreptatea este mai mare decît viaţa, fiind mama 
acesteia 21 . 

O altă particularitate a harului este gratuitatea sa. Prin el Dumnezeu 
ne eliberează şi ne trece într-o stare mai bună, fără oboseală şi fără efor¬ 
turi din partea noastră 22 . Harul este cea mai mare armă, redută inexpug¬ 
nabilă, turn neclătinat, el ne face prietenii lui Dumnezeu 23 . 

Dacă harul este izvorul vieţii şi al îndreptării creştinului, dacă el este 
abundent şi gratuit şi ne face prieteni ai lui Dumnezeu, este pentru că e 1 
este manifestarea dragostei lui Dumnezeu faţă de oameni, semnul lucrării 
Sfîntului Duh. Apostolul Pavel se măreşte prin harul dat de Hristos. pen¬ 
tru că dacă el zice sau realizează ceva, dacă face minuni, toate acestea sînt 
lucrarea Sfîntului Duh 24 . 

Efectele harului. — Harul dumnezeiesc a avut iniţiativa în actul 
îndreptării şi oamenii au primit de la el efectele binefăcătoare şi necesare 
pentru săvîrşirea acestei îndreptări. 

a) Efectul fundamental al harului este credinţa fără care îndreptarea 
nu este posibilă. «îndreptarea de la Dumnezeu s-a arătat în afara legii..., 
îndreptarea de la Dumnezeu prin credinţa lui Iisus Hristos»- (Rom. III, 21. 
22). La obiecţia: cum am fost noi mîntuiţi dacă n-am contribuit cu nimic 
la aceasta. Apostolul Pavel răspunde că, în această privinţă, contribuţia 
noastră a fost credinţa: «îndreptarea de la Dumnezeu prin credinţă» (Rom. 
III, 2|j. Există o lege a credinţei. După Apostolul Pavel, zice Sfîntul Ioan 
Gură de Aur, credinţa are o putere pe care legea iudaică n-a cunoscut-o 
niciodată. Iudeii s-au arătat plini de orgoliu, ca şi cînd aveau ceva mai mult 
decît ceilalţi oameni, fără ca totuşi să manifeste fapte. Motivul orgoliului 
lor este perimat, neactual, nepotrivit. Ei nu mai pot fi îndreptaţi prin lege, 
întîi pentru că hotărîrea a fost dată şi toţi au trebuit să piară, apoi pentru 
că a venit Acela care a dezlegat totul prin har şi deci ..nu mai e timp de 
pocăinţă. Din momentul în care a venit Acela care mîntuieşte prin credinţă, 
a trecut vremea lup f ei pentru cîştigarea îndreptării. Toate fiind dovedite 
greşite, mîntuirea se obţine prin har 26 . Mîntuitorul a amînat multă vreme 
venirea sa. După ce a arătat limpede că oamenii nu se puteau ajuta singuri. 
El i-a mîntuit cu harul Său «prin îndreptarea Sa în vremea prezentă» 
(Rom. III, 26). Hristos a suprimat cauza măririi iudeilor şi circumciderea, 
nu prin legea faptelor, ci prin aceea a credinţei. Legea credinţei este mîn¬ 
tuirea prin har. Puterea lui Dujrnnezeu în acest act constă nu numai în 
faptul că El mîntuieşte, dar şi în acela că El îndreptează şi măreşte, ne- 
avînd nevoie de faptele legii, ci căutînd exclusiv credinţa. Credinţa des¬ 
parte pe oameni de trecut şi nu le mai îngăduie să se mîndrească. «Omul 
este îndreptat prin credinţă fără faptele legii» (Rom. III, 28) 2G . Pentru 
iudei, circumciderea era semnul dreptăţii, dar de la venirea lui Hristos, 
acest semn nu mai e necesar. Circumciderea, sacrificiile, sîmbetele şi săr¬ 
bătorile sînt ridicole dacă ele nu implică credinţa. Acela care socoteşte 

21. Om. X, 3. col. 478—479. 22. Om. XII. 2. col. 496. 

23. Om. XXXII,. 1, col. 677. 24. Om. XIX, 2, col. 656. 

25. Om. VII, 3, col. 445. 26. Om. VII, 3, 4, col. 445—446. 

legea ca mîntuitoare nu mai cinsteşte puterea credinţei şi deci aceasta şi 
harul sînt zadarnice şi inutile pentru mîntuire 27 . în realitate, îndreptarea 
este inseparabilă de credinţă şi de făgăduinţă. 

Credinţa vine atrasă de har, astfel încît făgăduinţa se va realiza. Unde 
este harul, acolo este iertarea. Unde este iertarea, acolo nu mai e pedeapsă; 
pedeapsa fiind eliminată şi îndreptarea venind din credinţă, nimic nu ne 
împiedică să fim moştenitorii făgăduinţelor care vin din credinţă. Credinţa 
întăreşte legea şi nu lasă neîmplinită nici o făgăduinţă a lui Dumnezeu, pe 
cînd legea practicată cum nu trebuie, alungă credinţa şi se opune făgăduin¬ 
ţei. Credinţa este deci aşa de necesară încît nu există, mîntuire fără ea. 
Legea produce mînia, pentru că toţi au călcat-o, în timp ce credinţa de la 
început îndepărtează mînia. Credinţa vă mîntuieşte atunci cînd sînteţi în 
primejdie din cauza legii. Avraam este părintele tuturor credincioşilor şi, 
deşi îndreptat prin fapte, el totuşi «a crezut în Dumnezeu şi aceasta i s-a 
socotit ca îndreptare» (Rom. IV, 2—3) 28 . 

Obiecţiei mediului iudaic şi iudaizant. după care faptele implicau mai 
mult efort decît credinţa. Apostolul Pavel răspunde că, dimpotrivă, prin 
credinţă omul lucrează mai mult decît prin fapte şi că în cazul credinţei 
el are nevoie de mai multă putere şi virtute, osteneala lui depăşind obiş¬ 
nuitul. Nu numai castitatea sau orice altă virtute, ci şi credinţa are nevoie 
de mult mai multă energie decît au faptele. După cum cel cast are nevoie 
de energie pentru a îndepărta gîndurile desfrînate. tot aşa credincioşii' 
are nevoie de un suflet energic pentru a izgoni îndoielile. Avraam a căpătat 
această energie prin credinţă, mărind pe Dumnezeu şi fiind convins că 
Acesta poate să împlinească ceea ce i-a făgăduit. Credinţa lasă deoparte 
lucruri obişnuite şi caută elemente superioare firi ii. Ea trece peste slăbi¬ 
ciunea raţionamentelor şi vrea să aibă totul de la puterea lui Dumnezeu 29 . 
Credinţa este mai limpede şi mai convingătoare decît unele demonstraţii. 
Nu există raţionament subsecvent care s-o poată clătina. Cel ce-şi face 
convingerea prin cuvinte, şi-o poate schimba, pe cînd cel ce-şi întăreşte 
convingerea prin credinţă, îşi pune la adăpost această convingere faţă de 
orice atacuri. Avraam a fost îndreptat prin credinţă înaintea lui Dumnezeu 
şi prin fapte înaintea oamenilor. Dar graţie îndreptării prin credinţă 
patriarhul a mărit pe Dumnezeu şi prin credinţă, ceea ce trebuie să se 
petreacă mai ales în viaţă: -«Lumina voastră să lumineze înaintea oame¬ 
nilor, pentru ca ei să vadă faptele voastre cele bune şi să mărească pe 
Tatăl vostru Care este’în ceruri» (Matei V, 16). Aci, Sfîntul Ioan Gură de 
Aur prezintă credinţa şi faptele bune ca identice, sau în orice caz faptele 
bune ca expresie directă şi organică a credinţei. Mărirea Tatălui echiva¬ 
lează cu mărturia dată Acestuia în faţa oamenilor ceea ce angajează sum- 
mum-ul energiilor vieţii. Prin urmare, asemenea faptelor, credinţa are 
nevoie de energie pentru a fi cu adevărat ceea ce este. în cazul faptelor, 
participă şi corpul la eforturi în timp ce în cazul credinţei lucrarea aparţine 


27. Om. VII. 3. col. 458—459. 
29. Om. XVII, 2, col. 566—567. 


28. Om. VIII, 4, col. 459—460. 

exclusiv sufletului şi deci efortul acestuia este mai mare, pentru că trupul 
nu-i dă nici un ajutor 30 . 

Asemenea Apostolului Pavel, Sfîntul Ioan Gură de Aur insistă asupra 
paralelismului dintre iudei şi păgîni în dorinţa lor de a fi drepţi. Iudeii 
n-au găsit dreptatea în lege pentru că ei au călcat-o, cum s-a spus deja, şi 
s-au făcut vinovaţi de blasfemie. Păgînii, dimpotrivă, mergînd pe o altă 
cale, au găsit o dreptate mai mare decît aceea a legii, dreptatea sau îndrep¬ 
tarea din credinţă. Ei au găsit dreptatea fără s-o caute şi, pe deasupra, o 
dreptate mai mare decît aceea a legii. Dacă iudeii n-au găsit dreptatea, este 
pentru că ei n-au căutat-o prin credinţă, ci prin faptele legii. Toată încre¬ 
derea şi tot harul vin din credinţă 31 , deşi harul este izvorul credinţei. 
Ulterior credinţa trebuie să alimenteze continuu starea de har şi de îndrep¬ 
tare. Dacă dreptatea iudaică este numită «dreptate proprie», dreptatea 
care vine din credinţă este numită dreptatea lui Dumnezeu (sau după 
Dumnezeu), pentru că ea vine în întregime din harul de sus, nu din 
osteneli omeneşti. Este o îndreptare prin darul lui Dumnezeu. Iudeii îm- 
potrivindu-se tot timpul Sfîntului Duh şi susţinînd că ei sînt îndreptaţi 
prin lege n-au venit la credinţă. Nevenind la credinţă şi neprimind drep¬ 
tatea acesteia, iar pe de altă parte neputînd fi îndreptaţi nici prin lege. 
ei au căzut şi din una şi din cealaltă. «Căci Hristos este sfîrşitul legii, spre 
îndreptarea oricui crede» (Rom. X, 4) 32 . In fond, există o singură dreptate, 
dreptatea credinţei în care a fost recapitulată şi dreptatea legii, încît cel ce 
o alege pe prima (credinţa) o împlineşte şi pe a doua (legea); acela care n-o 
cinsteşte pe aceea, cade şi din aceasta. Dacă Hristos este sfîrşitul legii, acela 
care nu are pe Hristos, chiar dacă pare a avea dreptatea după lege, în 
realitate nu o are, în timp ce acela care are pe Hristos a împlinit totul, 
chiar dacă nu realizează legea 33 . Legea nu mîntuieşte, pe cînd harul dă 
şi dreptatea lui şi pe aceea a legii. Pe deasupra, dreptatea sau mîntuirea 
prin credinţă este izvor de mărire, o mărire mai înaltă decît aceea a fap¬ 
telor, întrucît Apostolul numeşte mîntuirea chiar arătarea lui Dumnezeu 34 . 

b) Un alt efect imediat al lucrării harului a fost vocaţia , o chemare 
din partea lui Hristos adresată Apostolilor şi creştinilor într-una sau mai 
multe epoci istorice. Apostolul Pavel, el însuşi, este un exemplu clasic în 
această privinţă, reprezentînd o vocaţie prin precunoaşterea lui Dumnezeu, 
numită şi înainte-hotărîre. Vocaţia vrea ca ceea ce Fiul lui Dumnezeu, este 
prin natură, oamenii să devină prin har: «Căci aceia pe care i-a cunoscut 
mai înainte, pe aceia mai înainte i-a şi hotărît să fie asemeni chipului Fiu¬ 
lui Său, ca El să fie întîiul-născut' între foarte mulţi fraţi. Iar pe care i-a 
hotărît mai înainte, pe aceia i-a şi chemat; şi pe aceia pe care i-a chemat, 
pe aceia i-a şi îndreptat, iar pe care i-a îndreptat, pe aceia i-a şi mărit» 
(Rcm. VIII, 29—30). Cei şapte mii de bărbaţi care nu şi-au plecat genun¬ 
chii în faţa lui Baal, fuseseră aleşi şi au fost mîntuiţi prin har. Şi astăzi 
există mîntuire potrivit alegerii harului. Iudeilor care obiectează că dacă 

30. Om. VIII, 5, col. 461—462. 31. Om. XVî^-10, col. 653—564. 

32. Om. XVI, 10, col. 563—564; XVII, 1, col. 565. 

33. Om. XVII, 1, col. 565. 34. Om. VIII, 1, col. 453—454. 

mîntuirea este prin har, «dece nu sîntem toţi mîntuiţi» ?, Sfîntul Ioan 
le răspunde : «Pentru că nu vreţi!» Harul, oricare ar fi puterea sa, nu 
mintuieşte decît pe aceia care vor, nu pe cei care nu vor, care îl resping 
şi luptă împotriva lui, opunîndu-i-se 35 . Cele două categorii: cei aleşi sau 
cei mîntuiţi şi cei osîndiţi sau cei pierduţi dau prilej Sfîntului Ioan Gură 
de Aur, mai mult decît Apostolului Pavel, să provoace ambiţia în inima 
iudeilor şi să-i facă să vină la Hristos 36 . 

Alegerea sau vocaţia din partea lui Dumnezeu nu aduce ea atingere 
libertăţii omului ? Sfîntul Ioan Gură de Aur nu pune problema în felul 
acesta, cum o pune Fericitul Augustin, contemporanul său. El se mărgi¬ 
neşte să observe că harul, prin alegerea pe care o exercită, nu distruge 
libertatea 37 . Dumnezeu, zice el, a ales un vameş ca Matei, un tîlhar, o 
femeie păcătoasă şi n-a acceptat pe preoţi, pe bătrîni şi pe cărturari şi 
farisei. El a procedat la fel cu martirii, dintre care unii nu păreau 
buni de nimic, şi totuşi El i-a încununat, şi invers. «Nu cereţi Creatorului 
să dea seama de ceea ce El face şi nu spuneţi : «Dece cutare a fost încu¬ 
nunat şi altul a fost pedepsit ?» El ştie cu precizie ce are de făcut. De aceea 
El a zis : «Am iubit pe Iacob şi am urît ne Esau...». Dumnezeu nu caută 
numai la fapte ci şi la nobleţea voinţei şi la cugetul generos. Un asemenea 
om. chiar dacă uneori săvîrşeşte păcate, se va putea ridica repede... Tică 
losul, chiar dacă pare a face ceva bun, va pieri, pentru că el săvîrşeş 
acest bine «cu gînd rău». în primul caz. avem exemplul lui David. ca 
ucisese şi comisese un adulter, dar care a curăţit repede aceste pete, fiind 
împrejurările îl duseseră la asemenea fapte, nu cugetul cel rău. în al doilt 
caz se află fariseul, care a împlinit faptele legii, dar din orgoliu 3S . Deci. 
alegerea şi chemarea care decurge din aceasta, se exercită pe un fond 
spiritual uman sigur, pe care hotărîrea dinainte a lui Dumnezeu îl cunoaşte 
din veac. fără ca această hotărîre să atingă libertatea. 

c) Un alt efect al harului a fost adoptarea noastră ca fii ai lui Dum¬ 
nezeu. Creştinii au primit darul înfierii adevărate, spre deosebire de iudei 
care nu-1 posedau decît nominal (Ps. LXXXI, 6). Darul înfierii, acela al 
moştenirii şi al invocăriude «Părinte» pe care o adresăm lui Dumnezeu sînt 
opera Sfîntului Duh-7^ Aceasta pentru că toate cele cu care Dumnezeu 
ne copleşeşte în bunătatea Sa sînt expresia nu a unei datorii divine faţă de 
noi, ci semnul harului-Său. Tot ceea ce am realizat după aceea noi înşine, 
n-am făcut-o din generozitate, ci din datorie 40 . Dumnezeu nu numai ne-a 
îndreptat, ne-a mărit şi ne-a dat chipul Fiului Său, ci El a mers chiar 
pînă la a nu cruţa acest Fiu. Dîndu-L morţii pentru noi toţi, cum nu ne-ar 
da El toate împreună cu acest Fiu ? (Rom. VIII, 32). Prin aceşti termeni, 
Apostolul Pavel exprimă hiperbolic dragostea lui Dumnezeu pentru oa¬ 
meni. «Gîndiţi-vă cîtă bunătate, să nu-şi cruţe propriul Său Fiu, şi să-L 


35. Om. XVIII, 5, col. 579. 36. Om. XIX. 3, col. 586. 

37. Om. XIX, I, col. 583. 38. Om. XVI, 7, col. 557—558. 

39. Om. XIV, 3, col. 527. 40. Om. XIV, I, col. 523. 

dea pentru toţi, pentru nerecunoscători, pentru duşmani şi' pentru blas- 
fematori» 41 . 

d) Această dragoste, care este har şi prin care lucrează harul, creează 
sfinţenia şi lucrarea duhovnicească. Sfinţenia, precizează Sfîntul Toan 
Gură de Aur, vine din dragoste. Hristos a răpus războiul sub toate formele 
şi de totdeauna nu prin ostenelile noastre, ci prin' harul Său. Duşmanii şi 
dispreţuiţii devin dintr-odată sfinţi şi fii 42 . Cei ce au fost eliberaţi de 
păcat şi slujesc lui Dumnezeu au ca roadă sfinţenia şi ca sfîrşit viaţa veş¬ 
nică. Dacă roada păcatului este ruşinea, chiar după eliberarea de el, roada 
sfinţeniei este dreptatea. Unde este dreptate, acolo este multă încredere 43 . 

Prin sfinţenie, dreptul va avea nu numai viaţa de faţă şi cea viitoare, 
dar aceasta din urmă va fi strălucitoare şi plină de mărire, cum s-a mai 
spus. E vorba de dreptatea divină amplă şi generoasă, nu de dreptatea 
umană 44 . în atmosfera de sfinţenie, dragostea trebuie să se manifeste cu 
generozitate şi bucurie. -«Cum vei primi tu Sfînta împărtăşanie cu o limbă 
înroşită de sînge omenesc? Cum dai tu pacea, cînd gura ta e pilnă de 
război ?» 45 . 

Faptele sfinţeniei ca bucuria sufletului şi altele nu sînt rezultatul unor 
stări trecătoare, ci roada lucrării duhovniceşti şi a conştiinţei bune. Binele 
şi răul nu sînt efectul naturii, ci exclusiv al cugetului şi al voinţei sau al 
liberului arbitru al omului. Tot aci se încadrează şi cultul duhovnicesc de 
care Evanghelistul face caz. Cultul duhovnicesc este slujirea pnevmatică, 
viaţa după Hristos. După cum acela care slujeşte în casa lui Dumnezeu 
căreia îi este afierosit se concentrează în sine şi devine grav. tot aşa şi noi 
se cuvine să trăim oa oameni care adorăm şi jertfim. Această stare se rea¬ 
lizează dacă noi aducem jertfă în fiecare zi lui Dumnezeu şi dacă sîntem 
jertfitorii propriului nostru trup şi realizatorii virtuţii celei după suflet, de 
exemplu atunci cînd ducem ca ofrandă castitatea, dragostea, bunătatea, 
uitarea răului care ni s-a făcut. E un cult care n-are nimic trupesc, mate¬ 
rial, sensibil. Sfinţenia sau cultul duhovnicesc înseamnă, de asemeni, re¬ 
înnoirea sufletului prin pocăinţă, lacrimi, mărturisirea păcatelor şi faptele 
bune 46 . 

e) Harul colaborează cu voinţa omului. Sfîntul Ioan Gură de Aur ex¬ 
plică:- «Cînd auzi cuvîntul «har», să nu crezi că ţi se ia recompensa voinţei; 
...aceasta nu face decît să taie pretenţia trufiei» 47 . Harul aduce statornicie 
şi siguranţă în fermitate. Apostolul Pavel numeşte har chiar faptele bune, 
atît ca gratitudine cît şi pentru motivul că noi avem nevoie de har spre a 


41. Om. XV, 2, col. 542—543. 42. Om. I, 4, col. 399—400. 

43. Om. XII, 1, col. 495. 44. Om. II, 6. col. 409. 

45. Om. XXI. 1, 5, col. 603, 608. Pentru sensul Euharistiei ca jertfă la Sfîntul 
Chirii al Alexandriei, cf. Prof. D. Stăniloae. Raportul dintre Euharistie şi dragostea ■ 
creştină . în «Studii Teologice», XVII (1965), nr. 1—2, p. 3—32. 

46. Om. I. 4, col. 400; XIX, 6, col. 591; XX, 2, col. 597, 598. Pentru sensul pur 

liturgic al «cultului spiritual», cf. Petre Vintilescu, Expresia «Slujba cuvlntătoare» 
din Liturghierul Român. Extras din «Studii Teologice», VII (1938—1939). Rezumat 
francez în apendice. Bucureşti. 1939, mai ales p. 16 18. 

47. Om. II, 3, col. 404. 

realiza aceste fapte bune 4S . Harul trebuie să aibă concursul voinţei noas¬ 
tre, ca în cazul lui Daniil; «Acesta a avut toată colaborarea harului, se 
zice; da, pentru că acesta a fost precedat de hotărîrea voinţei. Aşa încît 
dacă vrem să fim şi noi la fel, harul ne ajută chiar acum» 49 . Hristos 
venind nu pentru a distruge natura, ci pentru a îndrepta voinţa, a făcut-o 
pe aceasta din urmă vrednică să colaboreze cu harul. în această perspectivă, 
este cu putinţă ca cineva cu trup muritor să nu păcătuiască, dată fiind 
abundenţa harului lui Hristos. Adam, care n-avea încă trup muritor, a 
căzut; tu, care ai primit un trup supus morţii, a-i putea fi încununat 50 . 
Şi lucrul nu este posibil decît cu o strînsă colaborare de ambele părţi: şi 
din partea noastră şi din aceea a lui Dumnezeu, nu numai pentru trecut, 
ci şi pentru viitor. Se vede de pe acum sensul acestei colaborări; vom reveni 
ceva mai departe. 

f) Un alt efect binecuvîntat al harului este unitatea acelora care l-au 
primit cu vrednicie. Noi sîntem mădulare unii altora, nu numai cel mic 
celui mai mare, ci şi cel mare celui mai mic, pentru că toţi sîntem un singur 
trup. Tot astfel şi în ceea ce priveşte darurile: nu sînt daruri mai mari şi 
daruri mai mici, ci daruri felurite 51 . Această diversitate face mai sugestive şi 
mai vii unitatea de lucrare a Sfîntului Duh şi unitatea Bisericii. De altfel 
Dumnezeu a făcut ca să avem nevoie unii de alţii. Oricît de iscusit ai fi, 
tu ai nevoie de un altul şi dacă socoteşti că nu-ţi lipseşte nimic eşti.mai 
neinteligent şi mai slab decît toţi ceilalţi. Un -asemenea om va fi lipsit 
de ajutor şi atunci cînd va păcătui nu va fi în stare nici să se îndrepte, 
nici să obţină iertarea 62 . E aci una din ideile pe care Sfîntul Vasile cel 
Mare le-a dezvoltat pe larg în Regulile sale. 

B. îndreptarea sau mîntuirea este universală 

Universalitatea păcatului a provocat universalitatea îndreptării. Cînd 
Apostolul Pavel vorbeşte despre «dreptatea lui Dumnezeu prin credinţă» 
el înţelege că această dreptate se întinde la toţi cei ce cred. 

Apostolul Pavel a deschis larg porţile mîntuirii întregii umanităţi. 
Nu-i nimic absurd în faptul că Dumnezeu mîntuieşte pe toţi oamenii, 
pentru că El nu este numai Dumnezeul unora, ci al tuturor şi-şi exercită 
pronia peste tpţi; .prin aceasta El îi mîntuieşte pe toţi în^chip asemănător, 
prin credinţă. :Nu este un Dumnezeu divizibil ca zeii despre care vorbeşte 
mitologia elenilor 53 . Cînd Apostolul Pavel relatează despre «jertfa neamu¬ 
rilor» (Rom. XV, .16), el înţelege tot «pămîntul locuit» — oikoumene — şi 
toate mările 54 . E aci un ecumenism al mîntuirii care dacă în vremea 
Apostolului Pavel era mai mult teoretic, el începea să ia — în epoca 
Sfîntului Ioan Gură de Aur — fizionomia geografică a oikoumenei greceşti 
şi latineşti. Acest ecumenism al mîntuirii nu este el expresia dragostei de 
negrăit a Tui Dumnezeu faţă de oameni? 

48. Ibidem. 49. Om. III, 4, col. 416. 

50. Om. XI, 2, col. 486. 51. Om. XXI, 1, col. 601. 

52. Om. XXII, 2, col. 611. 53. Om. VII, 4, col. 446. 

54. Om. XXIX, 2, col. 655. 

C. Profilul juridic al îndreptării 

Sfîntul Ioan Gură de Aur se face ecoul unei controverse juridice jumă¬ 
tate păgînă şi jumătate iudaică care circula în mediul antiohian din vre¬ 
mea sa, în legătură cu un text paulinic referitor la nivelul moral al îndrep¬ 
tării. Unii obiectau procesului de îndreptare o inechitate flagrantă, în 
sensul că dacă Dumnezeu triumfă şi dreptatea Sa se arată strălucitoare 
întrucît păcătoşii îl insultă şi îl ultragiază şi dacă deci aceştia sint cauza 
victoriei divine, de6e sînt ei pedepsiţi ? Sfîntul Ioan Gură de Aur reia 
replica Apostolului Pavel adăugind de la sine: «Dacă tu te-ai făcut cauza 
triumfului lui Dumnezeu şi după aceea ai fost pedepsit, evident este o ne¬ 
dreptate. Dar dacă tu eşti pedepsit fără ca Dumnezeu să fie nedrept, tu nu 
eşti cauza triumfului Său. Judecata lui Dumnezeu depăşeşte cu mult 
ceea ce la noi pare a fi drept»-. Reluînd textul Apostolului Pavel : «Şi dacă 
adevărul lui Dumnezeu este, prin minciuna mea, mai mare pentru mărirea 
Sa, dece sînt eu încă osîndit ca păcătos?», text care provocase controversa, 
Sfîntul Ioan face observaţia ironică, că dacă Dumnezeu s-a arătat iubitor 
de oameni, drept şi bun chiar din momentul neascultării omului, acesta nu 
numai nu trebuia pedepsit, ci dimpotrivă, răsplătit. După acest fel de a 
judeca ar rezulta o justiţie a absurdului, potrivit căreia «binele vine din 
rău şi răul este cauza binelui». Deci, sau Dumnezeu pare a pedepsi pe 
nedrept, sau dacă El nu pedepseşte este pentru că El obţine victoria prin 
răul săvîrşit de noi; ceea ce este cu totul absurd. Cînd Apostolul Pavel 
zice : «Rămînea-vom noi în păcat ca să se înmulţească harul? Ferească 
Domnul !» (Rom. VI, 1), Apostolul are în vedere îmbunătăţirea noastră, nu 
practicarea adagiului nebunesc : «Să facem răul ca să se întîmple binele» 55 . 

Cum s-a spus deja, îndreptarea e un act haric prin răscumpărarea nea¬ 
mului omenesc în Hristos pe care Dumnezeu L-a dat ca jertfă de ispăşire 
prin credinţa în sîngele Său (Rom. III, 24). Temeiurile acestei răscumpă¬ 
rări sînt : 1. Dumnezeu poate totul în sensul că El are forţa extraordinară 
de a se oferi pe Sine însuşi ca jertfă de ispăşire pentru oameni; 2. legea şi 
profeţii îi ofereau Apostolului Pavel o bază în această privinţă; 3. jertfele 
Vechiului Testament erau o pregătire pentru această situaţie. Dacă jertfa 
de animale ştergea păcatele, cu atît mai mult sîngele lui Hristos. In legă¬ 
tură cu aceasta Apostolul Pavel vorbeşte nu numai de «eliberare», ci şi de 
«răscumpărare», pentru ca să nu ne mai întoarcem la aceeaşi robie. Pentru 
acelaşi temei el numeşte jertfa şi jertfă de ispăşire. Dacă figura sau «tipul» 
are o asemenea putere, cu atît mai mult adevărul va dovedi aceasta. După 
cum Dumnezeu îşi manifestă bogăţia, viaţa şi puterea Sa, tot aşa El arată 
dreptatea Sa prin aceea că El este nu numai drept, dar face drepţi dintr-o- 
dată şi pe cei scufundaţi în păcate 56 . 

Am fost smulşi din mari nenorociri, fără ca noi să fi contribuit cu ceva 
la aceasta. După cum cineva ar elibera un prizonier de sub stăpînirea 
unui tiran şi l-ar sfătui să nu se mai întoarcă înapoi, reamintindu-i cople¬ 
şitoarea apăsare, tot aşa Apostolul Pavel insistă asupra păcatelor trecutului 


55. Om. VI, 5, col.'438—439. 


56. Om. VII, 2, col. 444. 

şi mulţumeşte lui Dumnezeu. Contribuţia omului n-a însemnat nimic în 
actul îndreptării, pentru că firea umană nu era în stare să ne libereze de 
toate relele. Harul lui Dumnezeu singur voia şi putea aceasta. Omul a 
participat cu ascultarea şi libertatea la acest act. Apostolul Pavel zice cu 
dreptate: -«Voi aţi ascultat din inimă». «N-aţi- fost siliţi, nu vi s^a făcut 
violenţă, ci v-aţi îndepărtat de buna voastră voie şi cu rîvnă de vechile 
rele». E un elogiu şi în acelaşi timp o lecţie în aceste cuvinte. Aceia care 
s-au întors de bunăvoie la Dumnezeu nu trebuie să mai revină la vechea 
lor stare. Ce scuză ar avea ? Ascultarea dovedită în actul răscumpărării şi 
al îndreptării este o ascultare faţă de -«dreptarul învăţăturii cu care v-aţi 
deprins» (Rom. VI, 17). Această «ascultare din inimă» subliniază libertatea 
şi învăţătura care ne-au fost transmise, arată ajutorul lui Dumnezeu, Care 
ne sfătuieşte pentru o viaţă dreaptă şi o ţinută superioară. E sensul cuvin¬ 
telor Apostolului Pavel : «Scăpaţi fiind din robia păcatului, v-aţi făcut 
robi îndreptării» (Rom. VI, 18). Aservirea către îndreptare este un bun 
mai mare decît îndreptarea însăşi. Dumnezeu a procedat faţă de noi ca 
cineva care scăpînd un orfan din mîinile barbarilor, care-1 duseseră în ţara 
lor, nu numai l-a eliberat din robie, dar l-a. şi îngrijit ca un părinte şi l-a 
îndreptat spre cea mai mare vrednicie 57 . Starea omului era fără nădejde 
de vindecare; după cum un trup paralizat are nevoie de o mînă de sus, tot 
aşa sufletul lovit de moarte. Iertarea este îndelunga-răbdare a lui Dum¬ 
nezeu. Expresia «acum» din textul paulin: «Tot aşa faceţi acum mădula¬ 
rele voastre roabe îndreptării, spre sfinţire» (Rom. VI, 19), arată înde 
limga-răbdare şi dragostea lui Dumnezeu pentru oameni. Tocmai cînd era 
deznădăjduiţi şi venise momentul să se dea hotărîrea, cînd răutatea s 
mărise şi păcatele atinseseră culmea, atunci Domnul şi-a arătat puterea 
pentru ca noi să cunoaştem cît de mare era bogăţia dreptăţii sale. Dacă 
lucrul s-ar fi petrecut de la început, faptul n-ar mai fi părut aşa de minu¬ 
nat şi de excepţional ca acum 5S . 

Totuşi, în epoca şi în mediul Sfîntului Ioan Gură de Aur, ca şi în 
epoca şi în mediul Apostolului Pavel, erau persoane stăpînite de vechi 
convingeri şi tradiţii, mai ales rituale, ceea ce le împiedeca să înţeleagă 
şi să accepte îndreptarea sau mîntuirea prin credinţă. De aceea Sfîntul Ioan 
se adresează uneori cu multă dragoste faţă de ascultătorii săi : «Să nu vă 
îndoiţi, mîntuirea vine nu prin faptele legii, ci prin credinţă~Nu~ocoliţi 
dreptatea lui Dumnezeu, căci ea prezintă un îndoit folos : ea se obţine uşor 
şi este la îndemîna tuturor. Nu vă ruşinaţi şi nu roşiţi. Dacă Domnul însuşi 
se arată săvîrşind acest lucru, îl proclamă şi se împodobeşte cu el, de ce 
voi să vă jenaţi de ceea ce Stăpînul vostru socoteşte de laudă ? 59 . Sau : 
«Vă întreb : nu eraţi voi vinovaţi de nenumărate răutăţi ? Nu eraţi voi 
osîndiţi ? Nu eraţi voi obiectul unei sentinţe ? Nu s-au arătat ei toţi nepu¬ 
tincioşi să vă mîntuiască ? Ce v-a mîntuit ? Numai nădejdea şi credinţa 
în Dumnezeu pentru tot ceea ce El v-a făgăduit şi v-a dat. Voi nu aveţi 
nimic altceva să-i oferiţi. Dacă această credinţă v-a mîntuit, păstraţi-o şi 


57. Om. XI, 4, col. 489. 
59. Om. VII, 3, col. 444. 


58. Om. VII, 3, col. 444—445. 

acum... Cînd ea v-a cîştigat, voi eraţi morţi, pierduţi, prizonieri şi duşmani ; 
ea, credinţa, v-a făcut fii, liberi, drepţi şi moştenitori şi v-a dat atît cit 
nimeni nu se aştepta» 60 . 

Juridic, credinţa întăreşte legea, pentru că aceasta căzuse în desue¬ 
tudine. Legea voia să facă pe om drept, dar ea nu a reuşit, «căci toţi am 
săvîrşit păcatul». Credinţa a fost în măsură să împlinească această lipsă, 
«căci de îndată ce cineva a crezut, este îndreptat». Credinţa a confirmat 
deci intenţia legii şi a dus la bun sfîrşit ceea ce urmărea aceasta. Se pot 
trage de aci următoarele consecinţe : 1. îndreptarea este posibilă în afara 
legii; 2. e tocmai ceea ce legea n-a putut realiza; 3. credinţa nu se opune 
legii, ci îi devine aliată şi colaboratoare 61 . Credinţa îndreaptă pe om şi îl 
face vrednic de onoruri nemuritoare. Dacă celui ce săvîrşeşte fapte bune 
i se dă recompensă, păcătosului i se dă .îndreptare. îndreptarea este mai 
mare decît recompensa, pentru că ea este arvuna pentru numeroase recom¬ 
pense. Apostolul Pavel demonstrează aceasta plecînd de la Avraam şi con- 
firmînd lucrul prin mărturia lui David. Acesta din urmă vorbeşte de feri¬ 
cirea aceluia ale cărui nelegiuiri au fost iertate (Ps. XXXI, 1). Dacă e 
fericit acela care primeşte iertarea prin har, cu atît mai mult este acela care 
este îndreptat şi-şi arată credinţa e2 . 

Iertarea este acordată nu numai celor circumcişi, ci şi celor necir- 
cumcişi. Dacă Avraam a fost îndreptat şi încununat înainte de a fi cir¬ 
cumcis, iar evreii au venit după aceea, e limpede că Avraam este înainte 
de orice părintele celor necircumcişi, adică al acelora ce i s-au ataşat prin 
credinţă, numai după aceea el a devenit părintele celor circumcişi. Patriar¬ 
hul este deci de două ori părinte. Avraam n-a fost îndreptat înainte de a 
crede. Prin urmare necircumciderea nu este o piedică pentru îndreptare. 
Nimic nu se opunea ca Avraam să fie îndreptat încă din vremea necir- 
cumciderii sale. Circumciderea a venit după credinţă şi nu condiţionează 
dreptatea. Dar dacă iudeii nu merg pe urmele credinţei lui Avraam, ei nu 
sînt descendenţii lui Avraam, chiar dacă ar fi de mai multe ori circum¬ 
cişi C3 . Processus-ul îndreptării e prezentat de Sfîntul Ioan Gură de Aur 
într-o altă lumină decît aceea a legii, aceea a gîndirii juridice păgîne sau 
a teologiei catolice: actul mîntuirii este opera harului divin care reînnoieşte 
sufletul purificîndu-1, iertîndu-i tot şi făcîndu-1 să strălucească de o mărire 
necunoscută pe care i-o dă dreptatea, viaţa nouă pe care o începe. Credinţa 
şi mărirea celor îndreptaţi nu sînt echivalenţa umană a harului şi a drep¬ 
tăţii divine. Nu mulţimea păcatelor omeneşti a provocat abundenţa harului 
şi a măririi divine, ci dragostea nemărginită a lui Dumnezeu faţă de făp¬ 
turile sale. Mărirea lui Dumnezeu nu e, la rîndul ei, rezultatul insultelor 
şi al ultragiilor umane faţă de divinitate şi deci adagiul păgîn : «Răul este 
cauza binelui» e fals. Credinţa desăvîrşeşte legea şi o face aliată şi colabo¬ 
ratoare, deşi îndreptarea e posibilă şi în afara legii. Aceasta înseamnă a 
deschide poarta îndreptării tuturor oamenilor. Aceştia nu trebuie să se 
sfiască şi să dea înapoi în faţa chemării harului fără condiţia faptelor 

60. Om. XIV, 6, col. 532. 61. Om. VII, 4, col. 447. 

62. Om. VIII, 2, col. 456. 63. Om. VIII, 2, 3, col. 456—458. 

legii şi a pietăţii religioase păgîne cerute de tradiţii milenare. Dragostea 
lui Dumnezeu este aşa de mare. pură şi puternică incit ea topeşte toate 
răutăţile şi nedreptăţile oamenilor. Această dragoste se manifestă şi lu¬ 
crează fără ajutorul faptelor omeneşti al căror ritualism şi formalism 
pietrifica oarecum conţinutul pietăţii şi-l făceau inutil. Credinţa şi nă¬ 
dejdea sînt de ajuns. Dreptatea lui Dumnezeu este de ajuns. «Dumnezeu 
ne îndreaptă. Cine ne va osîndi ? Cînd un judecător drept ca acesta se 
pronunţă, cine va mai stărui în acuzaţia sa ? Nu e drept ca noi să ne temem 
de încercări, căci Dumnezeu este cu noi... El ne-a ales, El ne-a îndreptat 
şi, lucrul minunat, El ne-a îndreptat prin moartea Fiului Său. Cine ne va 
osîndi dacă Dumnezeu ne încununează şi Hristos a dat sîngele Său pentru 
noi, şi nu numai atît, dar şi după aceea El intervine pentru noi?... Hristos 
n-a încetat să se îngrijească de jioi, ci mijloceşte pentru noi şi ne păs¬ 
trează aceeaşi dragoste» 04 . 

II. .ÎNDREPTAREA ESTE, ÎN MARE MĂSURĂ, O ALTA EXPRESIE PENTRU 
DRAGOSTEA LUI DUMNEZEU CARE DEPĂŞEŞTE 
ELEMENTELE STRICT JURIDICE 

Datoria celor îndreptaţi este să trăiască în dragoste frăţească. — În¬ 
dreptarea sau mîntuirea a fost realizată pe temeiul dragostei. Nu există 
dedaluri juridice în opera mîntuirii. Avînd în vedere starea noastră de 
răutate, mîntuirea n-ar fi fost posibilă fără dragostea nesfîrşită a lui 
Dumnezeu. Acesta .ne-a mîntuit nu prin îngeri sau arhangheli, ci prin 
Fiul Său însuşi, Unul-Născut, sau mai degrabă prin sîngele Acestuia. Nu 
există pricină de mărire şi de încredere care să egaleze faptul de a fi iubit 
de Dumnezeu şi acela de a iubi pe Cel ce ne iubeşte. Dragostea e aceea 
care dă strălucire îngerilor, domniilor şi puterilor; dragostea este mai mare 
decît împărăţia cerurilor C5 . 

Păcatul care este o lipsă sau o absenţă nu putea fi eliminat decît prin 
dragoste care este o prezenţă pozitivă, o abundenţă şi o plenitudine. 
«Nimic nu poate birui dragostea. Dragostea e mai înaltă decît toate. Cel 
ce iubeşte nu se teme nici de-foc, nici de fier, nici .de'sărăcie, nici de boală, 
nici de moarte, nici de nimic asemănător, ci rîzîndu-şi de toate se înalţă 
către cer şi nu va fi cu nimic mai prejos decît cei de acolo; ridicîndu-se 
nu va vedea nici cerul, nici pămîntul, nici marea, ci va tinde către o fru¬ 
museţe unică, aceea a măririi divine. Pe un asemenea om nici supărările 
vieţii prezente nu-1 vor putea abate, nici situaţiile bune şi plăcute nu-1 
vor face să se mîndrească. Să iubim această dragoste cu care nimic nu se 
poate compara, atît pentru lucrurile prezente cît şi pentru cele viitoare; să 
o iubim mai ales pentru natura însăşi a dragostei. Prin dragoste vom evita 
şi chinurile vieţii prezente şi pe cele ale veacului viitor şi ne vom bucura 
de împărăţia cerurilowJ Nici folosul de» a scăpa de gheena, nici gustarea 
împărăţiei cerurilor nu vor putea fi proclamate ca ceva mare pentru viitor. 
Â iubi pe Hristos şi a fi iubit de El, este mai mult decît toate- aceste 

J* ■ , 

64. Om. XV, 3, col. 543. 65. Om. IX, 3, col. 471. 


Ortodoxia 


4 



214 


ORTODOXIA 

lucruri. Dacă dragostea, la oameni, depăşeşte orice plăcere, ce cuvînt, ce 
idee vor putea exprima fericirea sufletului atunci cînd se realizează dra¬ 
gostea reciprocă dintre Dumnezeu şi om? Doar experienţa ar putea-o 
face. Pentru a înţelege prin experienţă această bucurie duhovnicească, 
viaţa fericită şi comoara bunurilor nesfîrşite, să lăsăm totul deoparte şi să 
facem să încolţească în noi această dragoste atît pentru bucuria noastră, 
cît şi pentru mărirea lui Dumnezeu cel iubit»- 66 . 

Dacă dreptatea lui- Dumnezeu are rădăcina în dragostea dumnezeiască, 
care biruie pretutindeni şi totdeauna, nu e surprinzător că nimic nu s-a 
putut opune acestei dreptăţi. Este dreptatea harului, a dragostei părin¬ 
teşti faţă de oameni. -Nu este o dreptate înspăimîntătoare care să cîntă- 
rească cu duşmănie păcatele, ci o dreptate care face să i se plătească aceste 
păcate prin sîngele Fiului lui Dumnezeu însuşi, o dreptate care prin înainte- 
hotărîrea divină şi alegerea care a urmat acesteia nu a dăunat dragostei 
şi echităţii Tatălui. Sfîntul Ioan Gură de Aur, ca de altfel şi Apostolul 
Pavel, nu încearcă să armonizeze teologic înainte-alegerea sau înainte- 
hotărîrea cu dragostea de negrăit a lui Dumnezeu. Fericitul Augustin va 
proceda aproape la fel în această privinţă. Este o dreptate care nu cere 
omului, ca parte în proces, decît o credinţă sinceră, o încredere fără mar¬ 
gini în dragostea divină. Sfîntul Ioan Gură de Aur zice de mai multe 
ori că credinţa cerută de la om este un lucru uşor şi la îndemîna tuturor. 
Evident, el se gîndeşte că credinţa nu mai obligă pe iudeu sau pe păgîn 
la faptele legii. Dar de aci urmează, oare, că credinţa este un act pur 
intelectual de adeziune la un adevăr sau o evidenţă, ori un ataşament 
spiritual sau moral la cutare eveniment ori principiu, fără altă urmare? 
Credinţa celor îndreptaţi este o adeziune fără rezervă şi fără reticenţă la 
drama morţii şi a învierii lui Iisus Hristos. Adeziunea la această dramă 
este o adeziune la baza ei care este dragostea nesfîrşită a lui Dumnezeu. 
Adeziunea la dragostea lui Dumnezeu este adeziunea la toate implicaţiile 
acestei dragoste. în primul rînd la jertfa şi la renunţarea în favoarea tutu¬ 
ror ; cu alte cuvinte, cel îndreptat trebuie să imite pe Fiul lui Dumnezeu, 
atît cît lucrul acesta este îngăduit firii omeneşti. Se ştie că Apostolul Pavel 
n-avea decît o singură teamă înfricoşătoare, aceea de a nu cădea din 
dragostea lui Hristos 67 . 

A nu cădea din dragostea lui Hristos, înseamnă a nu cădea din drep¬ 
tatea divină. Această dreptate nu lucrează şi nu e valabilă decît în 
măsura în care cel îndreptat repetă cu viaţa sa viaţa lui Hristos. adică o 
viaţă de har şi de dragoste. Dragostea, această «mamă a tuturor bunurilor»-, 
această «învăţătoare»- şi «realizatoare a oricărei virtuţi»-nu constă în sim¬ 
ple cuvinte sau salutări, ci ea este manifestarea omului prin faptele s?ie, 
ca de exemplu: ajutorarea săracilor, sprijinul dat celor bolnavi şi celor' 
în primejdie, asistenţa în nenorociri, lacrimile cu cei ce plîng, bucuria c\u 
cei ce se bucură GS . Ceea ce Hristos a făcut pentru noi toţi se cuvine c-a 
noi, fiecare, să facem de asemeni, pentru toţii Vom retrăi viaţa lui Hristols 

66. Om. IX. 4. col. 474. 67. Om. XV. 5. col. 546. 

la nivelul nostru repetînd, totdeauna după posibilităţile noastre, actul de 
dreptate cu fiecare frate al comunităţii noastre sau pe care îl întîlnim în 
altă parte. Îndreptînd sau iubind pe ceilalţi, noi dăm mărturie realităţii 
propriei noastre îndreptări. Credinţa în îndreptarea prin Hristos nu devine 
reală şi activă decît atunci cînd noi înşine realizăm în favoarea celorlalţi 
ceea ce Hristos a săvîrşit în favoarea noastră. El ne-a iubit aşa de mult: 
să-i întoarcem această dragoste iubind pe ceilalţi în care Hristos este 
prezent prin întruparea Sa. Sfîntului Ioan Gură de Aur îi place să repete 
la nesfirşit că Hristos este prezent în fiecare om şi că e necesar să-l tra¬ 
tăm pe acesta în consecinţă. Hristos zice omului — după Sfîntul Ioan —: «Te 
iubesc nespus de mult; îmi place să stau la masa ta cum e obiceiul între 
cei ce se iubesc; îmi fac o mărire dintr-aceasta şi te fac astfel cunoscut în 
faţa întregii lumi; Eu proclam pe hrănitorul Meu în auzul tuturor»; «şi 
deşi, atunci cînd sîntem hrăniţi de cineva, ne jenăm şi încercăm să ascun¬ 
dem lucrul acesta, Hristos, pentru că ne iubeşte foarte mult, vesteşte 
faptul cu multe laude, chiar dacă noi tăcem, şi nu se fereşte să spună că 
noi L-am îmbrăcat pe cînd era gol şi L-am hrănit pe cînd era înfometat» fi9 . 
Dreptatea pe care noi o practicăm faţă de alţii exprimă o parte infinite¬ 
zimală din dreptatea de care ne bucurăm din partea lui Dumnezeu. 
ImŞrrHnu-şi poate da seama de felul în care el a fost îndreptat, decît dacă 
şi el răspîndeşte asupra celorlalţi dragostea al cărui obiect a fost el însuş:’ 
din partea harului divin. Dragostea este o datorie, dar nu o datorie ce 
tributul sau impozitul, ci o obligaţie continuă care nu vrea să fie restituită 
sau acoperită vreodată: ea ţine să rămînă totdeauna datoare. Natura obli¬ 
gaţiei sale este de a da şi de a rămîne veşnic datoare. Atunci cînd Apostolul 
Pavel zice: «Acela care iubeşte a împlinit legea», el înţelege prin aceasta nu' 
un har. ci o datorie. Se cuvine să iubim pe fratele nostru din pricina înru¬ 
dirii spirituale cu el şi pentru că sîntem mădulare unii altora. Dacă dra¬ 
gostea lipseşte, totul e pierdut. «Iubeşte pe fratele tău: dacă prin această 
dragoste tu ai avantajul de a împlini legea, trebuie să iubeşti pe fratele tău, 
pentru că beneficiezi de pe urma lui. Poruncile: «să nu desfrînezi», «să nu 
ucizi», «să nu furi», «să nu depui mărturie mincinoasă contra aproapelui 
tău» (leş. XX. 13—16) etc., sînt redate sintetic prin cuvintele: «Să iubeşti 
p-* aproapele tău ca pe tine însuţi». Dragostea este începutul şi sfirsitul 
virtuţii 7tJ . 

Dreptatea sau dragostea divină ne cer lucrarea şi scopul care au fost 
realizate de Iisus Hristos. îndeosebi unitatea oamenilor. Nu e nimic care 
să unească pe oameni aşa de mult ca dragostea. Contrar oamenilor, care 
nu admil ca altcineva să iubească aceeaşi persoană cu ei, Dumnezeu ne 
cere ca sâ ne unim cu dragostea Sa. Dragostea omenească este plină 
de pizmă şi de aversiune faţă de alte persoane decît aceea care este iubită, 
pe cînd dragostea divină e mai presus de orice patimă. De aceea. Dum¬ 
nezeu cere ca să-i iubim pe aceia pe care-î> iubeşte El însuşi. Iubiţi cu 
Mine — zice El — şi atunci vă voi iubi mai mult 71 . Dragostea este baza 


69. Om. XV, 6. col. 548. 
71. Om. XXIII, 4, col. 619. 


70. Om. XXIII, 3, col. 618, 619. 

şi susţinerea dreptăţii care uneşte. In limbaj şi în practica omenească, drep¬ 
tatea separă, pe cînd dreptatea lui Dumnezeu apropie şi uneşte. Aceasta 
pentru că dreptatea divină lucrează prin dragoste care nu e niciodată alte¬ 
rată de pizmă ca la oameni. Sfîntul Ioan Gură de Aur combate în pagini 
ardente flagelul pizmeiJcare produce atîtea rele şi sfîşieri între oameni 72 . 
Pizma este negarea harului, ea este mai rea decît războiul. Acel ce face 
războiul, de îndată ce cauza acestuia dispare, renunţă şi el la duşmănie, 
în timp ce pizmaşul nu poate deveni niciodată prieten. Războinicul duce 
lupta deschis, pe cînd pizmaşul o face în ascuns, din umbră. Dacă cel 
dintîi poate da un temei plauzibil luptei sale, cel de al doilea nu poate 
oferi cu privire la fapta lui decît o nebunie şi o voinţă satanică; el face 
cainism 73 . In sprijinul îndemnului său la unitatea creştinilor, Sfîntul Ioan 
Gură de Aur citează Cina euharistică, şi masa tîlharilor care reuneşte 
inextricabil, pe cei care participă atît la cea dintîi, cît şi la cea de a doua 7 l . 

III. FAPTELE BUNE DECURGlND DIN CREDINŢA SÎNT O ALTA 
MANIFESTARE VIZIBILA A DRAGOSTEI 

Am atins deja de mai multe ori problema raportului dintre credinţă 
şi fapte. Precizăm de pe acum că a fost vorba aproape totdeauna despre 
un raport între credinţă şi fapte strict în cadrul legii mozaice şi foarte 
rare ori în afara legii (cazul lui Avraam etc.). Dar există şi fapte bune care 
decurg din credinţă şi care sînt manifestarea vizibilă a acesteia şi oarecum 
prelungirea ei. Vom trata mai întîi despre credinţă şi fapte în legea Ve¬ 
chiului Testament, pe urmă vom prezenta consecinţele practice ale cre¬ 
dinţei în «NdiU-Testament, după Omiliile la Epistola către Romani. 

y 4. Credinţa şi faptele. — Nicăieri sensul raportului dintre fapte şi 
credinţă n-a fost mai bine precizat ca în cazul dreptului Avraam. Avraam 
a avut două temeiuri de mărire: unul din fapte şi altul din credinţă. Apos¬ 
tolul Pavel zice : «Dacă Avraam a fost îndreptăţit din fapte are cuvînt 
de laudă, dar nu înaintea lui Dumnezeu» (Rom. IV, 2). Avraam ar fi putut 
fi îndreptat, de asemenea, şi încă mai mult prin credinţă. Aceasta pentru 
că mărirea şi încrederea pe care le obţine mîntuirea prin fapte devin mai 
mari prin credinţă. Cel care se acoperă de mărire prin fapte are în faţă 
propriile sale eforturi. Acela care se împodobeşte cu credinţa în Dum¬ 
nezeu are un temei mai mare de laudă, pentru că el dă mărire lui Dum¬ 
nezeu. Lucrurile pe care natura nu le proclamă, dar pe care credinciosul 
le acceptă prin credinţa în Dumnezeu, arată şi o adevărată dragpste faţă 
de Acesta şi vestesc puterea Sa în mod strălucit. E semnul unui suflet 
foarte nobil, al unui spirit filozofic şi al unei înalte cugetări. A nu fura 
şi a nu ucide aparţine oricui, dar a crede că Dumnezeu poate să realizeze 
ceea ce este cu neputinţă la oameni, aceasta presupune — în chip necesar 
— un suflet nobil şi orientat spre Dumnezeire. E în aceasta semnul ade¬ 
văratei dragoste. Dumnezeu este cinstit de către acela care împlineşte * 

72. Om. VII, 5, col. 447—448. 73. Om. VII, 6, col. 449—450; VIII, 8, col. 465. 

74. Om. VIII, 8, col. 465. 

poruncile Sale. dar El e încă mai mult cinstit de acela care practică înţe¬ 
lepciunea prin credinţă. Primul se supune lui Dumnezeu, pe cînd cel de al 
doilea acceptă ideea de Dumnezeu potrivit Acestuia, pe care el îl măreşte 
şi îl admiră mai mult decît prin fapte. In primul caz, e lăudat cel ce acti¬ 
vează, în al doilea omul măreşte pe Dumnezeu şi această mărire revine 
în întregime lui Dumnezeu. Omul este lăudat pentru marile -idei pe care 
le are despre Dumnezeu. De aceea Apostolul zice că omul este lăudat 
în Dumnezeu. Şi nu e numai pentru un temei, ci încă pentru unul. Credin¬ 
ciosul este lăudat nu numai pentru că iubeşte cu adevărat pe Dumnezeu, 
dar şi pentru că se bucură de o mare cinste şi dragoste din partea lui 
Dumnezeu. După cum el iubeşte pe Dumnezeu cugetînd lucruri mari des¬ 
pre Acesta — e aci o mărturie de dragoste —, tot aşa Dumnezeu îl 
iubeşte pe el, cel vinovat de nenumărate greşeli, nu numai fără să-l pe¬ 
depsească, dar încă îndreptîdu-1 sau făcîndu-1 drept. Deci credinciosul 
este lăudat întrucît a fost învrednicit să fie iubit» 76 . Dacă -Avraam a 
crezut în Dumnezeu şi aceasta i-a fost socotit spre îndreptare», şi, pe de 
altă parte, --acela care săvîrşeşte faptele nu i se socoteşte plata după har, 
ci după datorie» (Rom. I-V, 3—4), ce înseamnă aceasta? Este o asemenea 
diferenţă între cele două situaţii, încît ele se exclud? Nu s-ar putea spune. 
Căci credinţa se cuvine să aibă şi ea recompensa ei, asemenea faptelor, 
pentru că acela care crede îşi dă şi el contribuţia sa 7G . Elementele faptelor 
sînt încă mai bogate în credinţă, ca, de exemplu, lauda lui Dumnezeu, 
nevoia de energie şi de efort pentru mărirea lui Dumnezeu. Această 
mărire nu e un lucru pasiv, fără efort activ din partea credinciosului. 
Să mărim pe Dumnezeu, zice Sfîntul Ioan Gură de Aur, prin credinţă 
şi prin fapte, şi ne dă ca exemplu pe Apostolul Pavel. Sfîntul Ioan Gură 
de Aur îndeamnă, după Apostolul Pavel: Nu vă cer să înviaţi morţii, nici 
să vindecaţi leproşii, ci să arătaţi un semn mai mare decît aceste lucruri, 
anume dragostea. Unde se află aceasta, Tatăl şi Fiul devin stăpîni şi 
harul Sfîntului Duh coboară acolo 77 . 

2- Paratul far.p. necesare faptele credinţei. — Dacă legea voia şi po¬ 
runcea celor ce o aveau să fie fără păcat, este pentru că faptele erau rele 
şi era necesar să le înlocuiască prin fapte bure. Fapteie bune au fost 
rezultatul îndreptării prin moartea şi învierea Trupului lui Hristos. întru 
totul asemenea nouă. afară de păcat. Hristos a biruit păcatul şi în această 
biruinţă El a făcut trupul omenesc nemuritor. îndreptarea lucra şi asupra 
trupului şi asupra sufletului; ea a încununat trupul prin biruinţa asupra 
păcatului; prin această biruinţă Hristos a nimicit moartea care fusese intro¬ 
dusă prin păcat, cauză de nedreptatee. Prin opera Sa. Hristos a realizat 
dreptatea care a răsturnat şi distrus nedreptatea semănată în lume prin 
păcat. Dacă -dreptatea legii s-a împlinit în noi, care nu umblăm potrivit 

75. Om. VIII, 1. col. 455. 76. Om. VIII. 1. col. 455—456. 

77. Om. VIII, 6, 7. col. 462, 464. Cf. în această privinţă Prof. N. Chiţescu. A fost 
Sfintui Ioan Hrisostom semipelagian?. în -Mitropolia Moldovei şi Sucevei», XLI 
(1965). nr. 3—4. p. 145—146. 

trupului, ci potrivit Duhului”- (Rom. VIII, 4), e pentru ca noi să nu mai 
fim datori blestemului 7,s . 

Ceea ce făcea deosebit de grea posibilitatea de a extirpa păcatul în 
legea veche, era orgoliul. Prin orgoliu iudeii se socoteau mai presus de 
celelalte popoare şi batjocoreau învăţătura potrivit căreia se puteau 
şterge păcatele prin credinţă; din pricina acestui orgoliu, ei n-au înţeles 
niciodată necesitatea mîntuirii prin har, legea naturală şi cea scrisă nu i-au 
folosit nimic omului pentru că amîndouă au agravat situaţia şi păcatul. 
Orgoliul e acela care a pierdut pe iudei, împiedecîndu-i să devină drepţi, 
după cuvîntul Apostolului : «Deoarece necunoscînd îndreptarea lui Dum¬ 
nezeu şi căutînd să statornicească îndreptarea lor. nu s-au supus îndrep¬ 
tării lui Dumnezeu»- (Rom. X, 3). Această aroganţă fusese combătută de 
David şi Isaia; Hristos reproşa iudeilor lipsa de curaj pentru fapte, fanfa¬ 
ronada şi lăudăroşenia în cuvinte, dincolo de orice măsură 7, °. S-ar putea 
ridica o paralelă între acest orgoliu iudaic şi hybris pedepsită de către 
nemesis din sau în vechile credinţe elenice. Se ştie cum Părinţii veştejeau 
mîndria şi slava deşartă în ansamblul păcatelor capitale. 

Păcatul este deci marele rău care roade la temelia vieţii umane şi care 
trebuie eliminat prin efortul conjugat al credinţei şi ai faptelor. Contra 
unei concepţii de origine gnostică cu privire la păcat, Sfîntul Ioan Gură 
de Aur precizează : «Cînd auziţi cuvîntul «păcat», să nu vă gîndiţi la o 
putere secretă, enipostatică, ci la o acţiune rea care se amplifică şi se 
micşorează mereu, care nu există înainte de a se produce şi care dispare 
după ce s-a consumat. Pentru aceasta a fost dată legea; aceasta a fost dată 
nu pentru a distruge ceea ce aparţine naturii, ci pentru a corija acţiunea 
cea rea care decurge din voinţă» 80 - 

Dar/llucrarea cea rea nu poate fi îndepărtată şi nimicită decît printr-o 
lucrare bună, prin ceea ce numim fapte bune decurgînd din credinţă sau 
din dragoste, care dă voinţei un conţinut nou, acela al libertăţii creatoare 
şi degajate de rău- Dacă moartea a fost biruită prin moartea lui Hristos, 
lucrarea cea rea a păcatului nu poate fi învinsă decît printr-o lucrare 
radical opusă, o lucrare virtuoasă, capabilă să-şi răpună adversarul şi 
derivînd dintr-o stare morală şi duhovnicească de dreptate. Există trei 
legi, zice Sfîntul Ioan Gură de Aur : 1. legea scrîsă care este în afară; 
2. legea nescrisă sau internă, care este legea naturii şi 3. legea faptelor. 
Prima din aceste legi este promulgată prin scrieri, a doua prin natură şi 
a treia prin fapte* 81 . Această a treia lege este necesară pentru că celelalte 
două nu există fără ea.t Dacă legea faptelor n-ar exista, celelalte două ar 
fi inutile, chiar foarte păgubitoare. Este ca în cazul celor două circum- 
cideri : una legată de fire şi alta de virtute, una materială şi alta duhov¬ 
nicească. una aplicată copiilor a opta zi după naştere şi alta a practicării 
poruncilor legii, a respectului sfaturilor cugetului, recomandată mai ales 
de Apostolul Pavel: «Tăierea împrejur foloseşte într-adevăr dacă păzeşti 


78. Om. XIII, 5, col. 515. 
80. Om. XII. 6. col. 503. 


79. Om. VII. 1. col. 441. 442. 
81. Om. VI. 2. col. 435. 

legea»- (Rom. II, 25) SL \ Dacă Apostolul Pavel nu vorbeşte niciodată de 
faptele bune ale iudeilor, ci numai de binefacerile lui Dumnezeu faţă de 
ei 83 , este pentru că el n-a găsit niciodată la ei asemenea fapte, afară de 
cîteva excepţii în rîndul patriarhilor şi al profeţilor. Faptele legii erau 
cele mai adesea pur exterioare, cum o subliniază Hristos de atîtea ori în 
mustrările făcute fariseilor şi cărturarilor. Hristos, Apostolul Pavel, Evan- 
gheliştii şi toţi Apostolii caută şi cer fapte pornind din inima credinţei, 
adică din dragoste, acţiuni care să fie expresia fidelă şi integrală a unui 
suflet drept, supus vieţii nepieritoare a harului^ 

3- Faptele bune ca expresie a dreptăţii se manifestă printr-o viaţă cu 
totul nouă care se petrece în înţelepciune, sfinţenie şi dragoste. îndrep¬ 
tarea este o altă înviere, o viaţă nouă care se ridică din schimbarea radicală 
a moravurilor noastre : cînd desfrînatul va deveni cast, avarul milostiv 
şi cel crud blînd, atunci va fi o inviere-prefaţă a învierii viitoare. Este o 
înviere care înseamnă moartea păcatului, învierea dreptăţii, dispariţia 
vieţii celei vechi, angajarea într-o viaţă nouă şi îngerească 34 . în timp ce 
sufletele păcătoşilor îmbătrînesc, cele ale drepţilor sînt tinere şi viguroase, 
se menţin mereu în floarea vîrstei şi sînt gata de luptă. Sufletele păcă¬ 
toşilor cad şi pier la cea mai mică lovitură, asemenea prafului pe care 
vîntul îl mătură de la faţa pămîntului, după cuvîntul profetului. Fiul 
risipitor nu s-a mărginit să zică: -«Mă voi întoarce la tatăl meu>», ci el a 
trecut la acţiune venind cu adevărat acasă la tatăl său, făcînd un drum 
lung./ Să facem şi noi la fel. Să părăsim pămîntul străin, adică păcatul 
care ne ţine departe de casa părintească S5 i [Dumnezeu ne-a deschis dru¬ 
mul celei mai nobile vieţi încredinţîndu-ne siguranţei dreptăţii, omorind 
pe omul cel vechi şi ducîndu-ne de mînă spre viaţa veşnică. Totul este 
inutil dacă nu avem şi o viaţă de fapte bune* 36 . Dacă ne-am unit cu 
dreptatea, este necesar să ne dedicăm în întregime virtuţii 87 . Trebuie sâ 
păstrăm în noi nealterată îndreptarea realizată de Hristos. Trupul trebuie 
apărat împotriva păcatului, pentru că : «Pofta cărnii este moarte, pe cînd 
cugetul Duhului este viaţă şi pace»» (Rom. VIII, 6). Se impune să împiede¬ 
căm excesul şi dezordinea trupului. Nu trupul el însuşi este rău, ci «cuge¬ 
tul»» său. Apostolul Pavel spune că acest cuget al trupului este răutate, în 
timp ce cugetul ^Duhului este harul şi lucrarea inspirată de către voinţa 
devenită bună ,S3 ÎRegimul harului a înlocuit regimul legii, pentru că viaţa 
sfîntă este sădită pretutindeni în lume- Nu trebuie să trădăm un asemenea 
har. Nu e cu putinţă ca acela ce duce o viaţă de moliciune şi de neglijenţă 
să se mîntuiască, chiar dacă are credinţă. Luptele sînt uşoare pentru a 
triumfa luptînd: trebuie să nu dormim şi să nu abuzăm de măreţia harului, 
pentru a nu ne reîntoarce la vechea stare S9 . 

Cauza acestei vieţi noi este dreptatea sau îndreptarea. Cînd păcatul 
nu mai există, nici moartea nu mai apare. Şi cînd moartea nu mai apare, 

82. Om. VI, 2, col. 435. 83. Om. VI. 4. col. 437. 

84. Om. X. 4, col. 480. 85. Om. X. 5. col. 480—481. 

86. Om. XI, 4, 5. col. 489—490. 87. Om. XII. 1. col. 495. 

88. Om. XIII. 6. col. 515—516. 89. Om. XIII. 7, col. 517. 

viaţa este indestructibilă : -«Dacă Duhul Celui ce a înviat pe Iisus din 
morţi locuieşte în voi, El, Cel ce a înviat pe Iisus din morţi, va învia şi 
trupurile voastre muritoare, din pricina Duhului Său care sălăşluieşte în^ 
voi» (Rom. VIII, 11). Şi acest Duh este viaţă din cauza dreptăţii. Mai ales 
cei drepţi vor avea viaţă. Ei vor învia nu spre osîndă, ci spre viaţă. «Dacă 
avem fapte bune, vom avea pe\ Sfîntul Duh şi dacă avem pe Sfîntul Duh 
vom avea şi fapte bune; de asemeni, cînd n-avem fapte bune, Sfîntul Duh 
dispare. Cînd sîntem lipsiţi de Sfîntul Duh, ne merge rău şi cu privire la 
faptele bune. Cînd Sfîntul Duh pleacă, duhul necurat îi ia locul, ca în 
cazul lui Saul... Diavolul ne sufocă prin faptele rele. Avem deci nevoie de 
lira lui David spre a cînta sufletului cîntări dumnezeieşti şi cîntări... di 
fapte bune» ,J0 . Alături de semne, de minuni şi de învăţătură, Pavel a 
practicat «o filozofie a împărăţiei cerurilor, a faptelor şi a vieţii» prin 
lucrarea Sfîntului Duh 31 . 


* 

1. Sfîntul Ioan Gură de Aur dezvoltă magistral învăţătura Sfîntului 
Apostol Pavel despre îndreptare, amplificînd-o şi aprofundînd-o. Elemen¬ 
tele acestei dezvoltări sînt numeroase, sugestive şi de origine diversă: 
biblică, istorică, tradiţională, literară. Elementul doctrinar domină în raport 
cu cel întrebuinţat în alte omilii biblice asupra epistolelor Apostolului Pavel. 
Acest element se impune prin claritate şi întindere, deşi din pricina 
aspectelor şi îndemnurilor practice ale omiliilor, el nu se integrează tot¬ 
deauna -într-o demonstraţie puternic legată. Convingerea personală înlo¬ 
cuieşte adesea demonstraţia însăşi. Credinţa este argumentul hotărîtor. 

2. îndreptarea şi dragostea fac una. Dragostea precede, însoţeşte şi 
încununează îndreptarea. îndreptarea implică universalismul harului cre¬ 
dinţei. Atitudinea critică faţă de iudei e identică cu aceea a Apostolului 
Pavel şi e provocată de formalismul legii şi de orgoliul acestui popor. Se 
pare că aceste defecte erau în progres în vremea Sfîntului Ioan Gură de 
Aur, ceea ce-1 obligă să fie uneori mai sever decît Apostolici Pavel. Păgînii, 
dimpotrivă, sînt înfăţişaţi într-o lumină mai favorabilă, pentru că ei au 
credinţa în locul faptelor legii. 

3. Elementul juridic în el însuşi nu este determinat, deşi Sfîntul Ioan 

Gură de Aur îl foloseşte ori de cîte ori este necesar. Moartea şi învierea 

lui Hristos în vederea uciderii păcatului şi a morţii formează temeiul 

principal al îndreptării. Hristos a îndreptat sau a făcut drepţi pe toţi cei 

aleşi prin dragostea Sa, şi nu numai drepţi dar şi fericiţi şi lăudaţi. Acest 

act juridic nu e atît o satisfacţie, cît manifestarea dragostei nesfîrşite a 

lui Dumnezeu. Sfîntul Ioan Gură de Aur nu e suficient de limpede asupra 
# * 

problemei alegerii. 


90. Om. XXVIII, 2, col. 651. 

91. Om. XXIX, 2, col. 666. 

4 . Sfîntul Ioan Gură de Aur descrie neobosit numeroasele înfăţişări 
ale harului a cărui gratuitate exprimă dragostea nesfîrşitâ a lui Dum¬ 
nezeu. Corespondentul omenesc: credinţa, faţă de dragostea divină, este, 
în fond, şi el dragostea care se manifestă în numeroase chipuri; credinţa 
naşte faptele bune prin lucrarea Sfîntului Duh. Faptele nu mai sînt 
ceva exterior şi formal, ca pentru cei ce ţineau legea iudaică, ci ele decurg 
direct din credinţă, ca fructul din floare; ele sînt atmosfera şi mediul 
vieţii celei noi în Hristos. a unei existenţe dusă sub acţiunea binefăcătoare 
a harului. 



